ØNSKER NYE KREFTER: NFF-generalsekretær Pål Bjerketvedt ønsker nye ansatte, men kan ikke hente inn nye folk før noen har sluttet. Foto: Trond Solberg VG

NFF tilbyr sluttpakker til alle i administrasjonen på Ullevaal

Norges Fotballforbund håper opptil fem ansatte tar sluttpakke, men de har ikke noe mål om å spare penger. Isteden skal de hente inn nye folk.

Oppdatert 23. november 2017

Artikkelen er over to år gammel

Samtlige 79 ansatte i sentraladministrasjonen i Norges Fotballforbund (NFF) kan fra mandag og to uker frem i tid søke om sluttpakke. Det gjelder ikke ansatte i kretsene

Målet er at forbundet skal frigjøre fire til fem årsverk, så de senere kan ansette nye folk.

Sluttpakketilbudet kommer samtidig som de er i innspurten av arbeidet med finne ut hvilke områder av NFFs handlingplan for 2016-2019 de skal prioritere fremover.

– Vi ser at vi på noen områder trenger ny kompetanse som er i tråd med disse prioriteringene, kompetanse som må hentes utenfra, sier NFFs generalsekretær Pål Bjerketvedt til VG.

Han vet ennå ikke hvilke folk, og hva slags kompetanse, de skal ha inn.

– Det er litt tidlig å si. Vi må etter hvert definere hvor vi trenger kompetanse, men nå må vi først frigjøre plass, sier Bjerketvedt.

Les også: NFF-topp vil ha mindre krangel i Fotball-Norge

Ikke på grunn av penger

NFF-toppen understreker at sluttpakkene ikke har noe med øknomi å gjøre, og at målet ikke er å spare penger. Alle stillingene som blir ledige, skal erstattes.

– Økonomien er ikke utgangspunktet. Vi trenger fornyelse på kompetanse. Det er årsaken. Grovt sett skal like amnge nye komme inn, som det går ut sier generalsekretæren.

Så du? Fotballkretser går imot Oslo – stiller seg bak Terje Svendsen

Tilbudet til de ansatte er frivillig, men hvem som helst kommer ikke til å få lov til å dra. De som ønsker sluttpakke må søke.

– Det er ingen automatikk i at de får innvilget søknaden, sier Bjerketvedt.

– Ingen krisesituasjon

De ansatte på Ullevaal kan søke fra og med mandag og to uker fremover fra da. NFF håper å være ferdig med sluttpakkene innen året er omme.

Ingen i sentraladministrasjonen ble varslet før torsdag.

– Min opplevelse er at dette ble godt mottatt fordi det er et ryddig program og ikke basert på en krisesitauasjon, sier Bjerketvedt.

Publisert: 23.11.17 kl. 19:37 Oppdatert: 23.11.17 kl. 22:53

Mer om Norges Fotballforbund (NFF)